stanford-oval/wikipedia huggingface dataset:
ฟาโรห์เมนทูโฮเตปที่ 3
รัชสมัย > พระนาม

พระนามของฟาโรห์เมนทูโฮเทปที่ 3 นั้นคล้ายกับพระนามลำดับที่สามและพระนามสุดท้ายของของพระราชบิดาพระองค์มาก และพระนามนำหน้าของฟาโรห์เมนทูโฮเทปที่ 3 มีอยู่สองพระนาม คือ สอังค์คาเร ซึ่งเป็นที่ทราบกันดี และ
การออกเดินทางไปยังราชอาณาจักรพุนต์

ฟาโรห์เมนทูโฮเทปได้ส่งคณะเดินทางไปยังดินแดนแห่งพุนต์ในช่วงปีที่ 8 แห่งการครองราชย์ของพระองค์ ซึ่งเป็นสิ่งที่ไม่เคยทำมาก่อนตั้งแต่สมัยราชอาณาจักรเก่า จารึกในวาดิ ฮัมมามัตได้อธิบายว่า คณะเดินทางประกอบไปด้วยกำลังทหาร 3,000 นายและอยู่ภายใต้ผู้บัญชาการนามว่า เฮเนนู เมื่อคณะเดินทางเดินทางออกจากเมืองคอปโตสไปยังทะเลแดง คณะเดินทางได้ขุดบ่อน้ำ 12 บ่อ เพื่อการออกคณะเดินทางในอนาคตและจัดการพื้นที่ของกลุ่มกบฏ คณะเดินทางกลับมาจากดินแดนแห่งพุนต์พร้อมด้วยเครื่องหอม หมากฝรั่ง และน้ำหอม และนำหินมาจากวาดิ ฮัมมามัต
อนุสรณ์วัตถุ

ฟาโรห์สอังค์คาเร เมนทูโฮเทปที่ 3 ได้ทรงรับผิดชอบในการก่อสร้างหลายอย่างในช่วงระยะเวลา 12 ปีแห่งการครองราชย์ของพระองค์ พระองค์ได้ขยายวิหารแห่งเทพมอนทูในเมืองเมดามุด ซึ่งเป็นประตูที่ตกแต่งอย่างมโหฬาร ซึ่งมีภาพสลักและตำแหน่งของพระองค์ ตอนนี้ตั้งอยู่อยู่ในพิพิธภัณฑ์ลูฟร์
พระองค์ยังสร้างวิหารด้วยอิฐโคลนที่เนินแห่งธอทในธีบส์ตะวันตก วิหารนี้สร้างขึ้นบนที่ตั้งของวิหารโบราณที่มีอายุเก่าแกj เพื่ออุทิศถวายแด่เทพมอนทู-รา วิหารแห่งนี้อาจจะได้รับความเสียหายจากแผ่นดินไหวในช่วงปลายราชวงศ์ที่สิบเอ็ดแห่งอียิปต์
และสันนิษฐานกันมานานแล้วว่า หลุมฝังพระศพและวิหารฝังพระศพของพระองค์น่าจะได้สรา้งขึ้นขึ้นในเมืองเดียร์ เอล-บาฮาริ แต่ยังไม่แล้วเสร็จ วิหารแห่งนี้ตั้งอยู่ในหุบเขาที่แยกจากกัน ไม่ไกลจากวิหารฝังพระศพของพระราชบิดา ทางเดินหลวงจะนำไปสู่แท่นในวิหาร ห้องฝังพระศพที่ปูด้วยแผ่นหินปูนสร้างเสร็จและปิดผนึกไว้ แต่เห็นได้ชัดว่าไม่เคยมีการฝังพระศพ การเชื่อมโยงระหว่างอนุสรณ์วัตถุกับฟาโรห์เมนทูโฮเทปที่ 3 นั้นเป็นเรื่องตามสถานการณ์ โดยอิงจากตำแหน่งร่วมกับหลุมฝังพระศพ (TT280) ของเสนาบดีนามว่า เมเคตเร หัวหน้าข้าราชการคนหนึ่งของในช่วงรัชสมัยของพระองค์ อย่างไรก็ตาม เมื่อเร็ว ๆ นี้ โดโรเธีย อาร์โนลด์ ได้ให้หลักฐานที่น่าสนใจว่าสถานที่นี้น่าจะเป็นหลุมฝังพระศพของฟาโรห์แห่งธีบส์ที่น่าจะยังไม่แล้วเสร็จของฟาโรห์อเมเนมเฮตที่ 1 และยังไม่ทราบสถานที่ตั้งของหลุมฝังพระศพของฟาโรห์เมนทูโฮเทปที่ 3 อย่างไรก็ตาม การระบุตัวเจ้าของหลุมฝังพระศพแห่งนี้ที่จะเป็นฟาโรห์อเมเนมเฮตที่ 1 นั้นก็ยังไม่ได้รับการยืนยันเช่นกัน ดังนั้น เจ้าของของหลุมฝังศพแห่งนี้ก็ยังเป็นปริศนาอยู่
พระราชวงศ์

ฟาโรห์เมนทูโฮเทปที่ 3 เป็นพระราชโอรสและผู้สืบทอดราชบัลลังก์ต่อจากของฟาโรห์เมนทูโฮเทปที่ 2 พระนางเทม หนึ่งในพระมเหสีในฟาโรห์เมนทูโฮเทปที่ 2 ได้รับสมญานามว่า "พระราชมารดาแห่งกษัตรย์สองพระองค์" และจากสมญานามนั้น พระนางอาจจะเป็นพระราชมารดาของฟาโรห์เมนทูโฮเทปที่ 3 อย่างแน่นอน พระราชวงศ์ของพระองค์ส่วนใหญ่แล้วนั้นเป็นปริศนา และในปัจจุบันเชื่อกันว่า พระองค์มีพระราชโอรสกับพระนางไอมิ ซึ่งเป็นหนึ่งในพระมเหสีของพระองค์ คือ ฟาโรห์เมนทูโฮเทปที่ 4 อย่างไรก็ตาม ข้อสันนิษฐานนี้ยังเป็นที่ถกเถียงกันอยู่ พระราชมารดาของฟาโรห์เมนทูโฮเทปที่ 4 เป็นที่ทราบกันว่าเป็นพระนางไอมิ หากพระองค์เป็นพระราชโอรสของฟาโรห์เมนทูโฮเทปที่ 3 ดังนั้นพระนางไอมิก็จะต้องเป็นพระมเหสีในฟาโรห์เมนทูโฮเทปที่ 3 เช่นกัน
แหล่งข้อมูลอื่น

Grajetzki, W. (2006). The Middle Kingdom of Ancient Egypt: History, Archaeology and Society. London: Duckworth. pp. 23–25. ISBN 0-7156-3435-6.
ฟาโรห์เมนทูโฮเทปที่ 3 จากราชวงศ์ที่สิบเอ็ด
ฟาโรห์เมนทูโฮเทปที่ 3 บนภาพสลักจากวิหารแห่งเทพมอนทูในเมืองเมดามุด
ภาพยนตร์ชุด

ภาพยนตร์ชุด หรือ ซีรีส์ภาพยนตร์ (อังกฤษ: film series หรือ movie series; (เรียกอีกอย่างว่า แฟรนไชส์ภาพยนตร์ (film franchise หรือ movie franchise)) คือชุดของภาพยนตร์ที่เกี่ยวข้องต่อเนื่องกันซึ่งมีจักรวาลสมมติเดียวกันหรือวางตลาดเป็นซีรีส์
คำอธิบาย

บางครั้งงานนี้ถูกสร้างขึ้นตั้งแต่เริ่มต้นในฐานะงานภาพยนตร์ชุด ตัวอย่างเช่น ซีรีส์ Three Colours แต่ในกรณีส่วนใหญ่ความสำเร็จของภาพยนตร์ต้นฉบับเป็นแรงบันดาลใจให้มีการสร้างภาพยนตร์เพิ่มเติม ภาคต่อเป็นเรื่องธรรมดา แต่มักไม่ประสบความสำเร็จเพียงพอที่จะส่งทอดในภาคต่อไป
จักรวาลภาพยนตร์มาร์เวลเป็นซีรีส์ภาพยนตร์ที่ทำรายได้สูงสุดแม้ว่าจะปรับอัตราเงินเฟ้อ ก็ยังนำหน้า Wizarding World, Star Wars, James Bond และซีรีส์ Middle-Earth ของ J. R. R.Tolkien
ฟูจิสปีดเวย์

| 0 | 1 | 2 |
| --- | --- | --- |


| ที่ตั้ง | เมืองโอยามะ อำเภอซุนโต จังหวัดชิซูโอกะ ประเทศญี่ปุ่น |  |
| เขตเวลา | GMT +9 |  |
| เหตุการณ์สำคัญ | Formula One, JLMC, Japan GT |  |


| ความยาว | 4.563 กม. (2.835 ไมล์) |  |
| จำนวนโค้ง | 16 |  |
| สถิติต่อรอบ | 1:24.753 (Lewis Hamilton, McLaren, 2007) |  |
ลู่แข่งนานาชาติฟูจิ เป็นสนามแข่งรถ ตั้งอยู่เชิงภูเขาไฟฟูจิ ในเมืองโอยามะ จังหวัดชิซูโอกะ ประเทศญี่ปุ่น เป็นของโตโยต้ามอเตอร์หลังจากซื้อมาจากมิตซูบิชิ ในปี พ.ศ. 2543  ปัจจุบันใช้เป็นสถานที่แข่งขันรถสูตรหนึ่งเจแปนกรังปรีซ์ NASCAR และโมโตจีพี หลังจากว่างเว้นการจัดแข่งขันรายการใหญ่นานถึง 29 ปี และได้รับการปรับปรุงเส้นทาง และผลักดันจากโตโยต้า  แย่งชิงสถานะการเป็นเจ้าภาพจากสนามซูซูกะเซอร์กิตของฮอนด้ามอเตอร์
สนามฟูจิสปีดเวย์ เริ่มสร้างตั้งแต่ พ.ศ. 2506 เพื่อใช้จัดการแข่งขันรถในรูปแบบเดียวกับ NASCAR ของสหรัฐ ในระยะแรกสนามมีความยาว 4 กิโลเมตร (2.5 ไมล์)  เปิดใช้งานเมื่อ พ.ศ. 2508 และมีการปรับปรุงใหม่หลายครั้ง และได้เป็นสถานที่จัดแข่งขันรถสูตรหนึ่งเป็นครั้งแรกในญี่ปุ่น เมื่อ พ.ศ. 2519  ก่อนจะถูกย้ายไปจัดที่ซูซูกะเซอร์กิต เนื่องจากปัญหาเรื่องความปลอดภัย และเกิดอุบัติเหตุร้ายแรงบ่อยครั้ง
สนามฟูจิสปีดเวย์ ได้รับการปรับปรุงครั้งล่าสุดในปี พ.ศ. 2546 จากการออกแบบโดยแฮร์มัน ทิลเคอ ชาวเยอรมัน
ฟลอเรนซ์ (วิดีโอเกม)

| ฟลอเรนซ์ |
| --- | --- |
ภาพตัวอย่างของ ฟลอเรนซ์
ผู้พัฒนา: เมาต์เทนส์
ผู้จัดจำหน่าย: แอนนาเพอร์นาอินเตอร์แอ็กทีฟ
กำกับ: เคน หว่อง
แต่งเพลง: เควิน เพนกิน
เอนจิน: ยูนิตี
เครื่องเล่น:   แอนดรอยด์  ไอโอเอส  ไมโครซอฟท์ วินโดวส์  แม็คโอเอส  นินเท็นโด สวิตช์ 
วางจำหน่าย: ไอโอเอส 14 กุมภาพันธ์ 2018 แอนดรอยด์ 14 มีนาคม 2018 ไมโครซอฟท์ วินโดวส์, แม็คโอเอส, นินเท็นโด สวิตช์ 13 กุมภาพันธ์ 2020
แนว: นิยายปฏิสัมพันธ์, มินิเกมส์
รูปแบบ: ผู้เล่นเดี่ยว
ฟลอเรนซ์ (อังกฤษ: Florence) เป็นเรื่องเล่าและวิดีโอเกมแนวปฏิสัมพันธ์ที่พัฒนาโดยสตูดิโอเมาต์เทนส์ในออสเตรเลีย และจัดจำหน่ายโดยแอนนาเพอร์นาอินเตอร์แอ็กทีฟ เกมถูกปล่อยวางจำหน่ายในวันที่ 14 กุมภาพันธ์ ค.ศ. 2018 (วันวาเลนไทน์) สำหรับไอโอเอส และวันที่ 14 มีนาคม ค.ศ. 2018 สำหรับแอนดรอยด์ และวันที่ 13 กุมภาพันธ์ ค.ศ. 2020 สำหรับไมโครซอฟท์ วินโดวส์, แม็คโอเอส และนินเท็นโด สวิตช์
ใน ฟลอเรนซ์ ผู้เล่นจะได้ติดตามเรื่องราวของฟลอเรนซ์ โยห์ สาววัย 25 ปีที่ใช้ชีวิตประจำวันและได้พบกับคริช นักเชลโลที่เธอได้พบที่สวน ตัวเกมได้แสดงบทสนทนาสั้น ๆ และบอกเล่าเรื่องราวของฟลอเรนซ์ผ่านบทสั้น ๆ หลายบท ปริศนาในเกมเป็นตัวช่วยในการเติมเต็มชีวิตของฟลอเรนซ์ซึ่งผู้เล่นสามารถทำได้ผ่านเรื่องราวของเธอ
ผู้ออกแบบหลัก เคน หว่อง ต้องการสร้างเกมที่ไม่มีความรุนแรงและได้รับแรงบันดาลใจจากผลงานวิดีโอเกมก่อนหน้านี้ของเขาอย่าง โมนูเมนต์แวลเลย์ เพื่อให้เกมมีประสบการณ์ที่เน้นการบรรยายโดยรวมเอาเกมปริศนาเข้าไปด้วย ตัวเกมได้รับการชื่นชมถึงภาพ เพลงประกอบ และรูปแบบการบรรยาย แต่ฉากจบกลับถูกวิจารณ์
รูปแบบการเล่น

ฟลอเรนซ์ ถูกแบ่งเรื่องราวออกเป็น 20 บท ในแต่ละบทก็จะแสดงส่วนของชีวิตของฟลอเรนซ์ โยห์ ที่แตกต่างกัน บทต่าง ๆ จะถูกแยกออกเป็นหกฉาก ซึ่งแสดงถึงช่วงการเติบโตและการเปลี่ยนแปลงชีวิตของฟลอเรนซ์ที่แตกต่างกัน ตัวเกมดำเนินเรื่องอย่างตรงไปตรงมาโดยอาศัยผู้เล่นที่จะต้องเล่นมินิเกมสั้น ๆ เพื่อจำลองหรือเปิดเผยความคิดและการกระทำของฟลอเรนซ์ มินิเกมเหล่านี้ได้แก่ ฉากฟลอเรนซ์แปรงฟัน ฉากฟลอเรนซ์เดินตามเสียงเชลโลจนพบกับคริช ฉากคริชทำความสะอาดห้องของเขาก่อนที่ฟลอเรนซ์จะมาเยี่ยม และฉากฟลอเรนซ์จัดเก็บของของเธอเมื่อคริชย้ายเข้าและฟลอเรนซ์คืนสิ่งของแก่คริชเมื่อเขาย้ายออก รวมถึงฉากอื่น ๆ การเล่นจบหนึ่งครั้งในเกมฟลอเรนซ์ จะใช้เวลาเล่นประมาณ 30 นาที
เนื้อเรื่อง

เกมได้เล่าถึง ฟลอเรนซ์ โยห์ หญิงสาววัย 25 ปี ผู้ใช้ชีวิตคนเดียวและทำงานเป็นกิจวัตรซ้ำ ๆ กันทุกวัน อีกทั้งยังไม่ค่อยพูดคุยหรือติดต่อกับเพื่อนร่วมงาน และโต้ตอบกับโซเชียลมีเดียอย่างไม่ค่อยเอาใจใส่ในระหว่างที่เธอเดินทาง เช้าวันหนึ่ง โทรศัพท์ของเธอเสีย และเธอได้ติดตามเสียงเชลโลและได้พบกับคริช นักแสดงเปิดหมวกริมถนน เป็นครั้งแรก คริชได้เป็นเพื่อนกับฟลอเรนซ์และออกเดตด้วยกัน พวกเขาได้จูบกันครั้งแรกและมีความสัมพันธ์ที่แน่นแฟ้นยิ่งขึ้น คริชได้ย้ายไปอยู่กับฟลอเรนซ์ และได้รับกำลังใจที่จะทำให้เขากลายเป็นนักเชลโลที่ยิ่งใหญ่ เพื่อเป็นการขอบคุณ คริชจึงได้ให้ชุดภาพวาดแก่ฟลอเรนซ์ และเธอก็ได้วาดฝันถึงการเป็นจิตรกร
หกเดือนถัดมา คู่รักทะเลาะกันที่ร้านขายของชำ และเมื่อผ่านไปหนึ่งปี ทั้งคู่เริ่มมีความสัมพันธ์ที่ห่างเหินกัน และตัดสินใจที่จะแยกกันอยู่ หลังจากการทะเลาะกันอีกครั้ง คริชได้ย้ายออกไป ส่วนฟลอเรนซ์ก็ลาออกจากงานประจำของเธอ และเริ่มไล่ล่าความฝันที่จะเป็นจิตรกร ซึ่งสุดท้ายแล้วเธอทำสำเร็จ
การพัฒนา

หลังจากที่ประสบความสำเร็จกับ โมนูเมนต์แวลเลย์ เคน หว่อง ผู้เป็นนักออกแบบเกม รู้สึกว่าเขาได้ทำในสิ่งที่เขาสามารถทำได้ตอนที่ทำงานที่สตูดิโออุสต์โว และต้องการที่จะสร้างสตูดิโอเป็นตนเอง เขาจึงเดินทางกลับไปที่ออสเตรเลียหลังจากที่เห็นฉากการพัฒนาเกมที่เมลเบิร์น และได้ก่อตั้งบริษัทแห่งใหม่ในเมลเบิร์นที่ชื่อว่าเมาต์เทนส์
หลังจากที่จ้างพนักงานแล้ว บริษัทเมาต์เทนส์ยังคงไม่มีทิศทางในการสร้างเกมของพวกเขา จนกระทั่งหว่องได้เริ่มจ้างทีมงานและเกิดความคิดเกี่ยวกับเกมที่มีคุณภาพดี ทีมงานต่างก็สนทนากันว่าภาพยนตร์และหนังสือเจาะประเด็นเกี่ยวกับความรักและอารมณ์ของมนุษย์ได้อย่างไร ซึ่งนั่นถือเป็นความท้าทายที่ดีในการทำเกม พวกเขาเลือกแนวคิดนี้เพื่อสร้างเกม ฟลอเรนซ์ นี่เป็นเกมแรกที่หว่องได้ดำเนินงานต่อจากโมนูเมนต์แวลเลย์
หว่องและทีมงานต้องการสร้างเกมที่หลีกเลี่ยงจากความรุนแรง เขากล่าวว่า "ผมต้องการค้นหาว่าเรื่องราวแบบไหนและพลวัตแบบไหนที่เราสามารถนำมาใช้ได้โดยไม่สอดแทรกความรุนแรง" เมาต์เทนส์จึงตัดสินใจสร้างเกมบนโทรศัพท์มือถือ เพื่อให้สามารถเข้าถึงเท่าที่จะทำได้ เป้าหมายของทีมงานคือสร้างเกมซึ่งผู้เล่นจดจ่อกับการค้นหาอารมณ์แทนที่จะทำแค่เพียงให้ถึงเป้าหมาย หากเปรียบเทียบกับเกมก่อนหน้านี้ของหว่องอย่าง โมนูเมนต์แวลเลย์ เขาต้องการสร้างประสบการณ์ที่คล้ายกับหนังสือการ์ตูนหรือภาพยนตร์เงียบซึ่งมุ่งเน้นไปที่การบรรยาย หว่องและทีมงานได้รับแรงบันดาลใจจากภาพยนตร์ในการสร้างเกม ฟลอเรนซ์ โดยอ้างอิงจาก ซัมเมอร์ของฉัน 500 วัน ไม่ลืมเธอ, ลบเธอ...ให้ไม่ลืม และ ไททานิก
ผู้พัฒนาต้องการสร้างเกมให้เป็นประสบการณ์เส้นตรงเพราะกังวลว่าผู้คนซึ่งมีประสบการณ์มากจะเลือกตัวเลือกถูกต้องและหลีกเลี่ยงที่จะเลือกศีลธรรมของเกม เมาต์เทนส์ได้รับแรงบันดาลใจจากวิธีการที่ผู้คนรับรู้สื่อเพื่ออารมณ์ และต้องการนำความรู้สึกนั้นเข้าไปในเกม ทีมงานตัดสินใจที่จะใช้ดนตรีแทนบทสนทนาตลอดทั้งเกม โดยเสียงเชลโลเป็นตัวแทนที่สื่อถึงคริช ส่วนเสียงเปียโนนั้นสื่อถึงฟลอเรนซ์ เมาต์เทนส์ได้ใช้ธีมดนตรีสำหรับตัวละครหลังจากที่บังเอิญสร้างมันขึ้นในตอนที่สร้างบท "ร้านขายของชำ" ซึ่งเป็นตอนที่คริชกับฟลอเรนซ์ทะเลาะกันครั้งแรก หว่องเลือกใช้ชื่อฟลอเรนซ์เพราะเธอถูกออกแบบให้เป็นชาวออสเตรเลียเชื้อสายจีนซึ่งบิดามารดาของเธอตั้งชื่ออันล้าสมัยนี้เมื่อพวกเขาอพยพเข้ามา
ภายหลังจากที่เกม ฟลอเรนซ์ ได้ถูกวางจำหน่าย เคน หว่องผู้พัฒนาหลักถูกกล่าวหาโดยพนักงานคนหนึ่งของเมาต์เทนส์ว่าใช้คำพูดที่ไม่เหมาะสมในระหว่างการพัฒนาเกม ฟลอเรนซ์ พนักงานซึ่งทำหน้าที่เป็นหัวหน้านักพัฒนาของ ฟลอเรนซ์ กล่าวหาว่าหว่องใช้อารมณ์ในทางที่ผิด "ถึงขั้นซึมเศร้าและฆ่าตัวตาย" หว่องกล่าวขอโทษต่อสาธารณชนสำหรับพฤติกรรมของเขาในแถลงการณ์ว่า "มีหลายสิ่งหลายอย่างที่ฉันควรทำได้ดีกว่าหรือแตกต่างออกไปในช่วงเวลานั้น"
การพัฒนา > เพลงประกอบ

เพลงประกอบดั้งเดิมของเกม ฟลอเรนซ์ ประพันธ์โดยเควิน เพนกิน วางจำหน่ายในวันที่ 14 กุมภาพันธ์ ค.ศ. 2018 ซึ่งเป็นวันเดียวกันกับที่ตัวเกมวางจำหน่าย โดยแอนนาเพอร์นาอินเตอร์แอ็กทีฟ
| ลำดับ | ชื่อเพลง | ยาว |
| --- | --- | --- |
| 1. | "Florence" | 2:01 |
| 2. | "Adult Life" | 1:27 |
| 3. | "Memories" | 2:30 |
| 4. | "Music" | 1:44 |
| 5. | "Crash" | 2:13 |
| 6. | "First Dates" | 1:39 |
| 7. | "Dreams" | 1:27 |
| 8. | "Inspiration" | 2:32 |
| 9. | "Exploration" | 1:46 |
| 10. | "Groceries" | 2:27 |
| 11. | "Moving In" | 1:53 |
| 12. | "Happy Together" | 2:05 |
| 13. | "Routine" | 1:32 |
| 14. | "Erosion" | 1:56 |
| 15. | "Fight" | 2:13 |
| 16. | "Drifting" | 1:25 |
| 17. | "Moving Out" | 2:04 |
| 18. | "Fragments" | 1:23 |
| 19. | "Let Go" | 2:30 |
| 20. | "Wake Up, Moving On" | 2:17 |
การตอบรับ > คำวิจารณ์

ฟลอเรนซ์ ประกาศเปิดตัวเมื่อวันที่ 24 ตุลาคม ค.ศ. 2017 โดยเปิดตัวแบบสาธิตแก่สาธารณชนในงานแพกซ์ ออสเตรเลีย 2017 ซึ่งแสดงการเล่นในช่วง 15 นาทีแรกของเกม และเกมได้รับการชื่นชมจากนักหนังสือพิมพ์วิดีโอเกมออสเตรเลีย แร จอห์นสตัน จากโกตากูออสเตรเลีย เรียก ฟลอเรนซ์ ว่าเป็น "เกมที่โดดเด่น" ของเธอ และแสดงความรู้สึกว่ามินิเกมประสบความสำเร็จในการสวมบทบาทของเธอเข้าไปในตัวละคร อเลย์นา โคล จากพีซีออเทอริตี ชื่นชมว่าเป็นเกมที่ให้ความโดดเด่นของเรื่องราวความรักและความหลากหลาย และบรรยายว่า "เหมือนเป็นสิ่งที่หายาก" ในวัฒนธรรมวิดีโอเกมยุคใหม่
ฟลอเรนซ์ ได้รับคำวิจารณ์เชิงบวก ซีเจ แอนดรีสเซน จากเดสทรักทอยด์ บรรยายว่าเกมนี้เป็น "ผลิตภัณฑ์ที่สวยงามอย่างแท้จริง" และรู้สึกว่าเกมนี้เป็นหนึ่งในสื่อเล่าเรื่องที่มีจินตนาการมากที่สุดเท่าที่เขาเคยเห็น ทิม บิกส์ จากเดอะซิดนีย์มอร์นิงเฮรัลด์ กล่วว่า มินิเกมทำให้ ฟลอเรนซ์ "มีความพิเศษอย่างแท้จริง" และมันก็ "ให้อารมณ์และความรู้สึกอันน่าทึ่ง" จอร์แดน เอริกา เว็บเบอร์ จากเดอะการ์เดียน ชื่นชมความสามารถของ ฟลอเรนซ์ ในการจับประเด็นว่า "อะไรคือสิ่งที่จะตกหลุมรักเป็นครั้งแรก" คริสตีอัน ดอนแลน จากยูโรเกมเมอร์ บันทึกว่ารูปแบบปริศนาของเกมอาจไม่ค่อยดี แต่เขาก็รักการเดินทางของเรื่องราวในเกม แพทริก เชนลีย์ จากเดอะฮอลลีวูดรีพอร์เตอร์ ชื่นชมหว่องและทีมงานของเขาในการ "ทำให้รู้จักคุณ" ในแง่มุมของการเดต เอสรา แครบบ์ จากไอจีเอ็น เจแปน เรียกเกมนี้ว่าเป็น "งานศิลปะระดับจักรวาล" และชื่นชมว่าเป็นเกมที่ใคร ๆ ก็เล่นได้ ไซมอน พาร์กิน จากเดอะการ์เดียน บันทึก ฟลอเรนซ์ ลงในรายชื่อ "เกมยอดเยี่ยมประจำเดือน" ของเขา และบันทึกว่าเกมนี้ไม่น่าเบื่อและดำเนินเรื่องได้ยอดเยี่ยม
นักวิจารณ์หลายคนเปรียบเทียบเกมนี้กับเกมชุด วาริโอแวร์ แอนดรูว์ เว็บสเตอร์ จากเดอะเวิร์จ เปรียบเทียบเกมนี้ว่าเป็น "การ์ตูนเน็ตที่ตัดกันกับ วาริโอแวร์" และอัลเลกรา แฟรงก์ จากโพลีกอน ชื่นชมมินิเกมซึ่งทำให้องค์ประกอบของอารมณ์ในเกมสะท้อนไปถึงผู้เล่นได้ แอนดรีสเซน จากเดสทรักทอยด์ สะท้อนแนวคิดของแฟรงก์เกี่ยวกับผลกระทบจากมินิเกม และรู้สึกว่าเกมนี้เป็น "ผลผลิตที่สวยงาม"
องค์ประกอบบางส่วนของเรื่องถูกวิพากย์วิจารณ์ โดยเฉพาะอย่างยิ่งในตอนจบ แอนดรีสเซน จากเดสทรักทอยด์ กล่าวว่า เกมทิ้งเขาให้ "คิดในแง่ลบ" เกี่ยวกับความรัก และยังกล่าวอีกว่า "มันเป็นการติดตามของศิลปะและแรงจูงใจที่แท้จริงในตัวเอง ซึ่งมันโดดเด่นในตอนจบ" ดอนแลน จากยูโรเกม รู้สึกว่าตอนจบให้ "ความคิดโบราณง่าย ๆ แก่อีกฝ่าย" และเขาผิดหวังกับตอนจบ
การตอบรับ > การจำหน่าย

การวางจำหน่าย ฟลอเรนซ์ สามารถขายจนคืนต้นทุนในการพัฒนามาได้ แต่ตัวเกมกลับไม่สามารถทำเงินได้มากพอที่จะลงทุนในแผนงานถัดไปของเมาต์เทนส์ เคน หว่อง ผู้ออกแบบหลักของ ฟลอเรนซ์ กล่าวว่า การจำหน่ายของเกมนี้ "ใช้ได้" และกล่าวต่อว่า "การขายในโทรศัพท์พรีเมียมมันยาก" ณ การอภิปราย หว่องกล่าวว่า ครึ่งหนึ่งของรายได้จากการจำหน่าย ฟลอเรนซ์ มาจากประเทศจีน และผู้คนมักเล่นเกมนี้ในภาษาจีนแมนดารินมากกว่าภาษาอังกฤษ หว่องได้รายงานที่การประชุมเหล่าผู้พัฒนาเกม 2019 ว่า ร้อยละ 88 ของการจำหน่ายมาจากไอโอเอส ซึ่งร้อยละ 41 ของการจำหน่ายในไอโอเอสนั้นมาจากประเทศจีน
การตอบรับ > รางวัล

ฟลอเรนซ์ ได้รับรางวัลรองชนะเลิศสาขา "ช่วงเวลาหรือลำดับที่ดีที่สุด" กับ "พยายามที่จะปะติดปะต่อความสัมพันธ์กัน" จากงานเกมแห่งปีของไจแอนท์บอมบ์ประจำปี 2018 สำนักข่าวโพลิกอนได้ขนานนาม ฟลอเรนซ์ ว่าเป็นเกมที่ดีที่สุดในทศวรรษ
| ปี | รางวัล | ประเภท | ผล | อ้างอิง |
| --- | --- | --- | --- | --- |
| 2018 | รางวัลโกลเดนจอยสติก | เกมโทรศัพท์มือถือแห่งปี | เสนอชื่อเข้าชิง |  |
| 2018 | รางวัลเกมแห่งปี 2018 | เกมทรงอิทธิพล | เสนอชื่อเข้าชิง |  |
| 2018 | รางวัลเกมแห่งปี 2018 | เกมโทรศัพท์มือถือยอดเยี่ยม | ชนะ |  |
| 2018 | รางวัลเกมแห่งปี 2018 | เกมอินดี้ที่เปิดตัวยอดเยี่ยม | เสนอชื่อเข้าชิง |  |
| 2018 | รางวัลทางเลือกของนักเล่นเกม | เกมโทรศัพท์มือถืออันเป็นที่ชื่นชอบของแฟน | เสนอชื่อเข้าชิง |  |
| 2018 | รางวัลเกมออสเตรเลีย | เกมที่ถูกพัฒนาโดยชาวออสเตรเลียแห่งปี | เสนอชื่อเข้าชิง |  |
| 2019 | รางวัลนิวยอร์กเกม | รางวัลเอเทรนสำหรับเกมโทรศัพท์มือถือยอดเยี่ยม | ชนะ |  |
| 2019 | รางวัลไดซ์อวอร์ดส์ครั้งที่ 22 | ความสำเร็จอันโดดเด่นในเนื้อเรื่อง | เสนอชื่อเข้าชิง |  |
| 2019 | รางวัลไดซ์อวอร์ดส์ครั้งที่ 22 | ความสำเร็จอันโดดเด่นสำหรับเกมอินดี้ | เสนอชื่อเข้าชิง |  |
| 2019 | รางวัลไดซ์อวอร์ดส์ครั้งที่ 22 | เกมพกพายอดเยี่ยมแห่งปี | ชนะ |  |
| 2019 | รางวัลไดซ์อวอร์ดส์ครั้งที่ 22 | ความสำเร็จอันโดดเด่นในการกำกับเกม | เสนอชื่อเข้าชิง |  |
| 2019 | เนชันแนลอคาเดมีออฟวิดีโอเกมเทรดรีวิเวอร์อวอร์ดส์ | เกม, ออริจินัลแอด​แวนจอร์ | เสนอชื่อเข้าชิง |  |
| 2019 | เนชันแนลอคาเดมีออฟวิดีโอเกมเทรดรีวิเวอร์อวอร์ดส์ | เกม, สเปเชียลคลาส | เสนอชื่อเข้าชิง |  |
| 2019 | เซาท์บายเซาท์เวสต์เกมมิ่งอวอร์ดส์ | การบรรยายยอดเยี่ยม | เสนอชื่อเข้าชิง |  |
| 2019 | เซาท์บายเซาท์เวสต์เกมมิ่งอวอร์ดส์ | เกมโทรศัพท์มือถือแห่งปี | เสนอชื่อเข้าชิง |  |
| 2019 | เกมดีเวลลอปเปอร์สชอยอวอร์ดส์ | การเปิดตัวยอดเยี่ยม (เมาต์เทนส์) | ชนะ |  |
| 2019 | เกมดีเวลลอปเปอร์สชอยอวอร์ดส์ | เกมโทรศัพท์มือถือยอดเยี่ยม | ชนะ |  |
| 2019 | เกมดีเวลลอปเปอร์สชอยอวอร์ดส์ | อินโนเวชันอวอร์ด | เสนอชื่อเข้าชิง |  |
| 2019 | เกมดีเวลลอปเปอร์สชอยอวอร์ดส์ | การบรรยายยอดเยี่ยม | เสนอชื่อเข้าชิง |  |
| 2019 | รางวัลบริติชอคาเดมีเกมอวอร์ดส์ | เกมเปิดตัวยอดเยี่ยม | เสนอชื่อเข้าชิง |  |
| 2019 | รางวัลบริติชอคาเดมีเกมอวอร์ดส์ | เกมบียอนด์เอนเตอร์เทนเมนต์ | เสนอชื่อเข้าชิง |  |
| 2019 | รางวัลบริติชอคาเดมีเกมอวอร์ดส์ | เกมโทรศัพท์มือถือยอดเยี่ยม | ชนะ |  |
| 2019 | รางวัลบริติชอคาเดมีเกมอวอร์ดส์ | บรรยายยอดเยี่ยม | เสนอชื่อเข้าชิง |  |
| 2019 | รางวัลบริติชอคาเดมีเกมอวอร์ดส์ | เพลงประกอบยอดเยี่ยม | เสนอชื่อเข้าชิง |  |
| 2019 | รางวัลบริติชอคาเดมีเกมอวอร์ดส์ | ออริจินัลพรอปเพอร์ตี | เสนอชื่อเข้าชิง |  |
| 2019 | อิตาเลียนวิดีโอเกมอวอร์ดส์ | เกมโทรศัพท์มือถือยอดเยี่ยม | ชนะ |  |
| 2019 | อิตาเลียนวิดีโอเกมอวอร์ดส์ | เกมบียอนด์เอนเตอร์เทนเมนต์ | เสนอชื่อเข้าชิง |  |
| 2019 | เว็บบีอวอร์ดส์ 2019 | กำกับศิลป์ยอดเยี่ยม | เสนอชื่อเข้าชิง |  |
| 2019 | เว็บบีอวอร์ดส์ 2019 | ออกแบบเกมยอดเยี่ยม | ชนะ |  |
| 2019 | เว็บบีอวอร์ดส์ 2019 | ออกแบบเพลงประกอบยอดเยี่ยม | เสนอชื่อเข้าชิง |  |
| 2019 | เว็บบีอวอร์ดส์ 2019 | เขียนบทยอดเยี่ยม | เสนอชื่อเข้าชิง |  |
| 2019 | เกมฟอร์เชนจ์อวอร์ดส์ | รูปแบบการเล่นยอดเยี่ยม | เสนอชื่อเข้าชิง |  |
แหล่งข้อมูลอื่น

เว็บไซต์อย่างเป็นทางการ
ฟลอเรนซ์ แสดงให้เห็นถึงความอึดอัดของการออกเดทครั้งแรกผ่านมินิเกมไขปริศนา เมื่อฟลอเรนซ์รู้สึกสบายใจที่จะพูดคุยกับคริช ปริศนาก็ง่ายขึ้น
เคน หว่อง หัวหน้าฝ่ายออกแบบเกมฟลอเรนซ์ ต้องการสร้างเกมที่ไม่มีความรุนแรง
เหล่าทีมงานผู้พัฒนาฟลอเรนซ์ เรียงจากซ้ายไปขวา เควิน เพนกิน นักแต่งเพลงประกอบ, คามินา วินเซนต์ ผู้ผลิตเกม และเคน หว่อง ผู้กำกับงาน ในงานประกาศรางวัลตัวเลือกผู้พัฒนาเกม 2019
ฮูสวน

| ฮูสวน (ฟู่ ซฺวิ่น) |
| --- | --- |
傅巽

ราชเลขาธิการ (尚書)
ดำรงตำแหน่ง ค.ศ. 220 (220) – ค.ศ. ? (?)
กษัตริย์: โจผี
ขุนนางมหาดเล็ก (侍中)
ดำรงตำแหน่ง ค.ศ. 220 (220) – ค.ศ. ? (?)
กษัตริย์: โจผี
ขุนนางผู้ช่วยสำนักตะวันออก (東曹掾)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเหี้ยนเต้
ขุนนางสำนักราชเลขาธิการ (尚書郎)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ไม่ปรากฏ อำเภอหนีหยาง เมืองเป่ย์ตี้ (ปัจจุบันคิอเขตเย่าโจว นครถงชฺวัน มณฑลฉ่านซี)
เสียชีวิต: ไม่ปรากฏ
บุพการี: ฟู่ รุ่ย (บิดา)
ญาติ: ฟู่ ชง (พี่ชาย) เหาตวน (หลานชาย)
อาชีพ: ขุนพล
ชื่อรอง: กงที่ (公悌)
บรรดาศักดิ์: กวนไล่เหา (關內侯 กวานเน่ย์โหฺว)

ฮูสวน (มีบทบาทในช่วงคริสต์ทศวรรษ 200–230) มีชื่อในภาษาจีนกลางว่า ฟู่ ซฺวิ่น  (จีน: 傅巽; พินอิน: Fù Xùn) เป็นขุนนางของรัฐวุยก๊กในยุคสามก๊ก เดิมรับราชการกับขุนศึกเล่าเปียวในช่วงปลายยุคราชวงศ์ฮั่นตะวันออก
ประวัติ

ฮูสวนเป็นชาวอำเภอหนีหนาง (泥陽縣; หนี่หยางเซี่ยน) เมืองเป่ย์ตี้ (北地郡; เป่ย์ตี้จฺวิ้น) ซึ่งปัจจุบันคือเขตเย่าโจว นครถงชฺวัน มณฑลฉ่านซี ฮูสวนมีความเชี่ยวชาญในการประเมินลักษณะบุคคล ได้รับเลือกเข้ารับราชการเป็นขุนนางพลเรือน และมีตำแหน่งเป็นขุนนางในสำนักราชเลขาธิการ (尚書郎; ชั่งชูหลัง) ภายหลังได้ย้ายไปอยู่แคว้นเกงจิ๋ว (ปัจจุบันครอบคลุมพื้นที่มณฑลหูเป่ย์และหูหนาน) และกลายมาเป็นขุนนางของเล่าเปียวผู้ครองแคว้นเกงจิ๋ว
ในปี ค.ศ. 208 หลังจากเล่าเปียวเสียชีวิตไม่นาน ขุนศึกโจโฉรุกรานแคว้นเกงจิ๋ว ยกทัพมาถึงด้านนอกซงหยง (เซียงหยาง) เมืองเอกของแคว้นเกงจิ๋ว ฮูสวนซึ่งเวลานั้นมีตำแหน่งเป็นขุนนางผู้ช่วยสำนักตะวันออก (東曹掾; ตงเฉาเยฺวี่ยน) พร้อมด้วยเก๊งอวด และฮันสง (韓嵩; หัน ซง) โน้มน้าวเล่าจ๋องบุตรชายคนเล็กและผู้สืบตำแหน่งของเล่าเปียวให้ยอมจำนนต่อโจโฉ เล่าจ๋องปฏิบัติตามคำแนะนำ ฮูสวนเข้ารับราชการกับโจโฉและได้รับบรรดาศักดิ์เป็นกวนเน่ย์โหฺว (關內侯) เป็นบำเหน็จที่ช่วยโน้มน้าวให้เล่าจ๋องยอมจำนน
ในปี ค.ศ. 220 โจผีบุตรชายของโจโฉบังคับพระเจ้าเหี้ยนเต้จักรรพรรดิพระองค์สุดท้ายของราชวงศ์ฮั่นให้สละบัลลังก์ให้ตน แล้วสถาปนารัฐวุยก๊กขึ้น เป็นจุดเริ่มต้นของยุคสามก๊ก ฮูสวนรับราชการเป็นขุนนางมหาดเล็ก (侍中; ซื่อจง) และราชเลขาธิการ (尚書; ชั่งชู) ในราชสำนักของโจผี ฮูสวนเสียชีวิตในรัชศกไท่เหอ (ค.ศ. 227-233) ในรัชสมัยของโจยอยซึ่งเป็นจักรพรรดิผู้ครองราชย์สืบจากโจผี
เมื่อครั้งที่ฮูสวนอยู่ที่แคว้นเกงจิ๋ว ครั้งหนึ่งเคยแสดงความเห็นว่าบังทองเป็น "กึ่งผู้กล้า" และคาดการณ์ล่วงหน้าว่าเผย์ เฉียน (裴潛) จะกลายเป็นคนมีชื่อเสียงจากการประพฤติที่มีคุณธรรม ข้อคิดเห็นของฮูสวนเกี่ยวกับบังทองได้รับการพิสูจน์ในภายหลังว่าถูกต้อง จากการบังทองได้รับการปฏิบัติที่ด้อยกว่าเมื่อเทียบกับจูกัดเหลียงเมื่อมารับใช้เล่าปี่ ส่วนเผย์ เฉียนในที่สุดได้เป็นหัวหน้าราชเลขาธิการ (尚書令; ชั่งชูลิ่ง) ในวุยก๊กและมีชื่อเสียงในฐานะผู้มีคุณธรรม ระหว่างที่ฮูสวนรับราชการกับโจโฉ ได้คาดการณ์อย่างแม่นยำว่าเว่ย์ เฝิ่งจะก่อกบฏในสักวัน ซึ่งก็กลายเป็นจริงในปี ค.ศ. 219
ดูเพิ่ม

รายชื่อบุคคลในยุคสามก๊ก
คณะวิศวกรรมศาสตร์ มหาวิทยาลัยรามคำแหง

| --- | --- |
Faculty of Engineering,   Ramkhamhaeng University

สถาปนา: พ.ศ. 2540
คณบดี: ผศ.ดร.กรกช ทวีสิน
ที่อยู่: อาคารลายสือไท
สี:   สีเลือดหมู
มาสคอต: เกียร์
เว็บไซต์: http://www.eng.ru.ac.th/index.php
คณะวิศวกรรมศาสตร์ มหาวิทยาลัยรามคำแหง เป็นคณะที่ผลิตบัณฑิตด้านวิศวกรรมและเทคโนโลยีของ มหาวิทยาลัยรามคำแหง คณะวิศวกรรมศาสตร์ได้จัดตั้งขึ้นเมื่อปี พ.ศ.2540 โดยมีฐานะเป็นส่วนงานภายในภายใต้การกำกับดูแลของมหาวิทยาลัย ทำการจัดการเรียนการสอนในระบบปิด แบบจำกัดจำนวนนักศึกษา
ทำเนียบคณบดี

1. ผศ.สุวัฒน์ ศรีวิทยารักษ์
2. ผศ.ดร.วรานนท์ คงสง
3. ผศ.พิศิษฐ์ แสง-ชูโต
4. ผศ.ดร.กรกช ทวีสิน
หลักสูตร

หลักสูตรที่เปิดสอน 3 หลักสูตร
1.หลักสูตรระดับปริญญาตรี แบ่งเป็น 5 สาขา
สาขาวิศวกรรมโยธา
ชื่อปริญญา : วิศวกรรมศาสตรบัณฑิต (วิศวกรรมโยธา)
ชื่อปริญญาอังกฤษ : Bechelor of Engineering (Civil Engineering)
อักษรย่อ : วศ.บ. (วิศวกรรมโยธา)
อักษรย่ออังกฤษ : B.Eng. (Civil Engineering)
สาขาวิศวกรรมอุตสาหการ
ชื่อปริญญา : วิศวกรรมศาสตรบัณฑิต (วิศวกรรมอุตสาหการ)
ชื่อปริญญาอังกฤษ : Bechelor of Engineering (Industrial Engineering)
อักษรย่อ : วศ.บ. (วิศวกรรมอุตสาหการ)
อักษรย่ออังกฤษ : B.Eng. (Industrial Engineering)
สาขาวิศวกรรมสิ่งแวดล้อมและความปลอดภัย
ชื่อปริญญา : วิศวกรรมศาสตรบัณฑิต (วิศวกรรมสิ่งแวดล้อมและความปลอดภัย)
ชื่อปริญญาอังกฤษ : Bechelor of Engineering (Environmental and safety Engineering)
อักษรย่อ : วศ.บ. (วิศวกรรมสิ่งแวดล้อมและความปลอดภัย)
อักษรย่ออังกฤษ : B.Eng. (Environmental and safety Engineering)
สาขาวิศวกรรมคอมพิวเตอร์
ชื่อปริญญา : วิศวกรรมศาสตรบัณฑิต (วิศวกรรมคอมพิวเตอร์)
ชื่อปริญญาอังกฤษ : Bechelor of Engineering (Computer Engineering)
อักษรย่อ : วศ.บ. (วิศวกรรมคอมพิวเตอร์)
อักษรย่ออังกฤษ : B.Eng. (Computer Engineering)
สาขาวิศวกรรมพลังงาน
ชื่อปริญญา : วิศวกรรมศาสตรบัณฑิต (วิศวกรรมพลังงาน)
ชื่อปริญญาอังกฤษ : Bechelor of Engineering (Energy Engineering)
อักษรย่อ : วศ.บ. (วิศวกรรมพลังงาน)
อักษรย่ออังกฤษ : B.Eng. (Energy Engineering)
2.หลักสูตรระดับปริญญาโท แบ่งเป็น 3 สาขา
สาขาวิชาการตรวจสอบและกฎหมายวิศวกรรม
ชื่อปริญญา : วิศวกรรมศาสตรมหาบัณฑิต (การตรวจสอบและกฎหมายวิศวกรรม)
ชื่อปริญญาอังกฤษ : Master of Engineering (Program in Engineering Law and Inspection)
อักษรย่อ : วศ.ม. (การตรวจสอบและกฎหมายวิศวกรรม)
อักษรย่ออังกฤษ : M.Eng. (Program in Engineering Law and Inspection)
สาขาวิชาการตรวจสอบและกฎหมายวิศวกรรม
ชื่อปริญญา : วิศวกรรมศาสตรมหาบัณฑิต (การจัดการวิศวกรรมและเทคโนโลยี)
ชื่อปริญญาอังกฤษ : Master of Engineering (Engineering Management and Technology)
อักษรย่อ : วศ.ม. (การจัดการวิศวกรรมและเทคโนโลยี)
อักษรย่ออังกฤษ : M.Eng. (Engineering Management and Technology)
สาขาวิชาวิศวกรรมความปลอดภัย อาชีวอนามัยและสิ่งแวดล้อม
ชื่อปริญญา : วิศวกรรมศาสตรมหาบัณฑิต (วิศวกรรมความปลอดภัย อาชีวอนามัยและสิ่งแวดล้อม)
ชื่อปริญญาอังกฤษ : Master of Engineering (Safety, Occupation Health and Environmental Engineering)
อักษรย่อ : วศ.ม. (วิศวกรรมความปลอดภัย อาชีวอนามัยและสิ่งแวดล้อม)
อักษรย่ออังกฤษ : M.Eng. (Safety, Occupation Health and Environmental Engineering)
3.หลักสูตรระดับปริญญาเอก แบ่งเป็น 2 สาขา
สาขาวิชาการตรวจสอบและกฎหมายวิศวกรรม
ชื่อปริญญา : ปรัชญาดุษฎีบัณฑิต (การตรวจสอบและกฎหมายวิศวกรรม)
ชื่อปริญญาอังกฤษ : Doctor of Philosophy (Program in Engineering Law and Inspection)
อักษรย่อ : ปร.ด (การตรวจสอบและกฎหมายวิศวกรรม)
อักษรย่ออังกฤษ : Ph.D. (Program in Engineering Law and Inspection)
สาขาวิชาวิศวกรรมความปลอดภัย อาชีวอนามัยและสิ่งแวดล้อม
ชื่อปริญญา : ปรัชญาดุษฎีบัณฑิต (วิศวกรรมความปลอดภัย อาชีวอนามัยและสิ่งแวดล้อม)
ชื่อปริญญาอังกฤษ : Doctor of Philosophy (Safety, Occupation Health and Environmental Engineering)
อักษรย่อ : ปร.ด. (วิศวกรรมความปลอดภัย อาชีวอนามัยและสิ่งแวดล้อม)
อักษรย่ออังกฤษ : Ph.D. (Safety, Occupation Health and Environmental Engineering)